**Մարիա Իգորևնա Զնոբիշչևա** (ռուս.՝ Мария Игоревна Знобищева, մայիսի 25, 1987(1987-05-25), Տամբով, ՌԽՖՍՀ, ԽՍՀՄ), ռուս բանաստեղծ, գրող, բանասեր։ Ռուսաստանի գրողների միության անդամ (2006)։ Լերմոնտովի անվան մրցանակի դափնեկիր (2011), Վոլոշինյան փառատոնի դիպլոմակիր։ Բանասիրական գիտությունների թեկնածու։

Կենսագրություն
--------------

Մարիա Զնոբիշչևան ծնվել է Տամբով քաղաքում, 1987 թվականի մայիսի 25-ին։ Տամբով քաղաքի թիվ 24 դպրոցում ուսումն ավարտելուց հետո ընդունվել և ավարտել է Տամբովի Գ. Ռ. Դերժավինի անվան պետական համալսարանի բանասիրական ինստիտուտը։ Պաշտպանել է թեզ բանասիրական գիտությունների թեկնածուի աստիճանի համար՝ «Եսենին և Գոգոլ` ռուսական տարածքի փիլիսոփայություն և պոետիկա» թեմայով։ Ութ տարեկանից գրել է բանաստեղծություններ, իսկ տասը տարեկանում դարձել է Տամբովի մարզային մանկական գրադարանի «Արահետ» գրական-ստեղծագործական ասոցիացիայի անդամ և ակտիվորեն մասնակցել կազմակերպվող բոլոր միջոցառումներին։

2001 թվականից ի վեր Մարիան բազմիցս դարձել է երիտասարդ բանաստեղծների բազմաթիվ գրական մրցույթների դափնեկիր, դիպլոմանտ։ Նա «Իմ երազանքն իմ Ռուսաստանն է» երիտասարդ բանաստեղծների առաջին համառուսական մրցույթի դափնեկիր է և «Իմ սիրելի տատիկը» համառուսական բաց մրցույթի դիպլոմակիր։ 2005 թվականի հոկտեմբերին բանաստեղծուհին դարձավ ռուս երիտասարդ գրողների V ֆորումի թոշակառու։ 2007 թվականին Մարիան դարձել է «Եսենինյան գարուն» համառուսաստանյան փառատոնի դափնեկիր։

2006 թվականից Ռուսաստանի գրողների միության անդամ է։ Նրա գրական աշխատանքները տպագրվել են՝ «Մեր ժամանակակիցը», «Վերելք», «Վոլգա - XXI դար», «Գրականության հարցեր», «Կրեշչատիկ», «Լիտերատուրնայա գազետա» ամսագրերում և այլ հրատարակություններում։ Բանաստեղծությունների մի շարք ժողովածուների և բազմաթիվ գրականագիտական հոդվածների հեղինակ է, այդ թվում՝ բանաստեղծ Ա. Մակարովի մասին։ Մարիա Զնոբիշչևան Տամբով քաղաքի Ն. Կրուպսկայայի անվան մանկական կենտրոնական գրադարանին կից «Սվեչա» գրական ակումբի նախագահն է, ղեկավարում է Ս. Յա. Մարշակի անվան կենտրոնական մանկական գրադարանի «*Ступени*» մանկական պոեզիայի ստուդիան։ 2011 թվականին Զնոբիշչևան դարձել է Մ. Յու. Լերմոնտովի անվան համառուսական գրական մրցանակի դափնեկիր, նա նաև «Մեր ժամանակակիցը» ամսագրի Յու. Պ. Կուզնեցովի անվան մրցանակի դափնեկիր է, Վոլոշինյան միջազգային փառատոնի դիպլոմանտ։ Համարվում է Երիտասարդ ռուս գրողների V, VIII, XII, XV ֆորումների մշտական մասնակից և թոշակառու։

Բնակվում է Տամբովում։

Մատենագիտություն
----------------

Գրքեր
* *Знобищева Мария* "На свете есть синяя птица" (Стихи), 2000.
* *Знобищева Мария* "Ландыша хрустальная слеза" (Стихи), 2001.
* *Знобищева Мария* "В гармонии с природой" (Стихи), 2001.
* *Знобищева Мария* "Черёмуховый вздох" (Стихи), 2004.
* *Знобищева Мария* "Зелёная волна" (Стихи), 2006.
* *Знобищева Мария* "Майский снег" (Серия «Поэтический Тамбов»), 2007.
* *Знобищева Мария* "День радости" (Поэзия и проза), 2009.
* *Знобищева Мария* "По праву родства" (Стихи), 2015.

Պարգևներ և մրցանակներ
---------------------

* Միխայիլ Յուրևիչ Լերմոնտովի անվան համառուսական գրական մրցանակի դափնեկիր, 2011,
* Վոլոշինյան փառատոնի դիպլոմանտ,
* «Մեր ժամանակակիցը» ամսագրի Յու. Պ.Կուզնեցովի անվան մրցանակ։

Ծանոթագրություններ
------------------

1. ↑  «Знобищева Мария | Журнальный мир»։ *xn--80alhdjhdcxhy5hl.xn--p1ai*։ Վերցված է 2021-02-06
2. ↑  «Масочный режим поэзии не помеха»։ *tvolk.ru* (անգլերեն)։ Վերցված է 2021-02-06
3. ↑  «Знобищева Мария Игоревна — Тамбовское отделение Союза писателей России»։ *spr-tambov.ru*։ Վերցված է 2021-02-06
4. ↑  «Покажи мне, где жизнь начинается.... Мария Знобищева»։ *reading-hall.ru*։ Վերցված է 2021-02-06
5. ↑  alexlibadmin։ «Мария Знобищева. По праву родства | АЛЕКСАНДРЪ» (ru-RU)։ Վերցված է 2021-02-06

Արտաքին հղումներ
----------------

* Мария Знобищева. Тамбовская поэтесса
* Поэт Мария Знобищева
* Читальный зал